毛滂
谢人分寄密云大小团
密云不雨西郊黑，小龙蜿蜒出朝夕。
中有濯枝三日霖，可洗流金千里赤。
大龙雨足意貌閒，万里泽流才一息。
无心自为百谷仰，变化风云聊戏剧。
一杯洗心未足言，看瀁沧溟太空湿。
大月已圆当久照，小月未满哉生魄。
雨龙出此云月间，背负青天拥霄碧。
岂惟大旱有云霓，解作丰年雪花白。
黄绫袋子天上来，本是闽山早春色。
金盘珠露犹浥封，琼房玉芝记相识。
朱门日上三槐梢，大官初颁万钱食。
松风忽响第一泉，乳花徐开练波立。
我公胸中冰雪明，不受一尘乘间入。
宁烦多饮气自清，乞余贱客犹能及。
此客覉贱亦喜茶，老叶唯知煎若涩。
藜羹粟饭每称是，九天云腴讵应得。
旧闻作匙用黄金，下三江，
欲寄残年向泉石。砂瓶煮汤青竹林，
会有玉川来作客。